Forslag til RÅDETS AFGØRELSE om ændring af EU's importordning for ris

(forelagt af Kommissionen)

BEGRUNDELSE

1. Den 26. juni 2003 bemyndigede Rådet Kommissionen til at meddele WTO, at Det Europæiske Fællesskab havde til hensigt at ændre indrømmelserne for produkterne i HS-underposition 1006 20 (afskallet ris) og i HS-underposition 1006 30 (sleben ris) i EF-liste CXL, der er knyttet til GATT. Det Europæiske Fællesskab meddelte derfor WTO den 2. juli 2003, at det agtede at ændre visse indrømmelser i EF-liste CXL:

2. Kommissionen har i samråd med det udvalg, der blev nedsat i henhold til EU-traktatens artikel 133, ført forhandlinger efter Rådets forhandlingsdirektiver

3. Kommissionen har forhandlet med USA, der har en hovedleverandørinteresse med hensyn til produkter i HS-underposition 1006 20 (afskallet ris) og en væsentlig leverandørinteresse med hensyn til produkter i HS-underposition 1006 30 (sleben ris), med Thailand, der har en hovedleverandørinteresse med hensyn til produkter i HS-underposition 1006 30 (sleben ris) og en væsentlig leverandørinteresse med hensyn til produkter i HS-underposition 1006 20 (afskallet ris), og med Indien og Pakistan, der hver har en væsentlig leverandørinteresse med hensyn til produkter i HS-underposition 1006 20 (afskallet ris).

4. Kommissionen kunne trods sine anstrengelser ikke forhandle sig frem til en acceptabel aftale med USA og Thailand.

5. Kommissionen har forhandlet sig frem til en aftale i form af brevveksling med Indien og Pakistan.

6. I dette forslag til afgørelse anmodes Rådet om at fastsætte en ny toldsats for afskallet ris og sleben ris. Når Rådet har vedtaget denne afgørelse, vil Kommissionen give WTO meddelelse om de nødvendige ændringer af EF-liste CXL.

7. Da de nødvendige ændringer af Rådets forordning (EF) nr. 1785/2003 kræver en udtalelse fra EU-parlamentet, er det nødvendigt, at Kommissionen indfører nødvendige overgangsordninger. For at sikre, at disse to aftaler anvendes fra den 1. september 2004, sætter de to afgørelser Kommissionen i stand til at fravige Rådets forordning (EF) nr. 1785/2003 i en overgangsperiode, dvs. indtil ændringen er trådt i kraft, men dog senest indtil den 30. juni 2005.

Kommissionen vil forelægge et forslag om den nødvendige ændring af Rådets forordning så hurtigt som muligt.

2004/0144 (ACC)

Forslag til RÅDETS AFGØRELSE om ændring af EU's importordning for ris

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 133 sammenholdt med med den første sætning i artikel 300, stk. 2, første afsnit,

under henvisning til forslag fra Kommissionen [1], og

[1] EUT C [...] af [...], s. [...].

ud fra følgende betragtninger:

(1) Den 26. juni 2003 bemyndigede Rådet Kommissionen til at indlede forhandlinger i henhold til artikel XXVIII i GATT 1994 med henblik på at ændre visse indrømmelser for ris. Det Europæiske Fællesskab meddelte derfor WTO den 2. juli 2003, at det agter at ændre visse indrømmelser i EF-liste CXL:

(2) Kommissionen har i samråd med det udvalg, der blev nedsat i henhold til traktatens artikel 133, ført forhandlinger efter Rådets forhandlingsdirektiver

(3) Kommissionen har forhandlet med USA, der har en hovedleverandørinteresse med hensyn til produkter i HS-underposition 1006 20 (afskallet ris) og en væsentlig leverandørinteresse med hensyn til produkter i HS-underposition 1006 30 (sleben ris), med Thailand, der har en hovedleverandørinteresse med hensyn til produkter i HS-underposition 1006 30 (sleben ris) og en væsentlig leverandørinteresse med hensyn til produkter i HS-underposition 1006 20 (afskallet ris), og med Indien og Pakistan, der hver har en væsentlig leverandørinteresse med hensyn til produkter i HS-underposition 1006 20 (afskallet ris).

(4) Kommissionen har forhandlet sig frem til en aftale med Indien og Pakistan i form af en brevveksling, men har ikke været i stand til at forhandle sig frem til en acceptabel aftale med USA og Thailand.

(5) For at muliggøre ændringer af visse indrømmelser for afskallet ris og sleben ris i EF-liste CXL bør der fastsættes en ny toldsats for afskallet ris og sleben ris.

(6) Da fastsættelsen af en ny toldsats for afskallet ris og sleben ris kræver en ændring af Rådets forordning (EF) nr. 1785/2003 af 29. september 2003 om den fælles markedsordning for ris [2], bør Kommissionen bemyndiges til at vedtage midlertidige fravigelser af nævnte forordning.

[2] EUT L 270 af 21.10.2003, s. 96.

(7) De nødvendige foranstaltninger til gennemførelse af denne afgørelse bør vedtages i overensstemmelse med Rådets afgørelse 1999/468/EF af 28. juni 1999 om fastsættelse af de nærmere vilkår for udøvelsen af de gennemførelsesbeføjelser, der tillægges Kommissionen [3] -

[3] EFT L 184 af 17.7.1999, s. 23.

TRUFFET FØLGENDE AFGØRELSE:

Artikel 1

Toldsatsen for afskallet ris (KN-kode 1006 20) er 65 EUR/t.

Toldsatsen for sleben ris (KN-kode 1006 30) er 175 EUR/t.

Artikel 2

I den grad, det er nødvendigt for at muliggøre den fulde anvendelse af denne afgørelse inden den 1. september 2004, kan Kommissionen fravige forordning (EF) nr. 1785/2003 efter proceduren i artikel 3, stk. 2, i denne afgørelse, indtil nævnte forordning ændres, men senest indtil den 30. juni 2005.

Artikel 3

1. Kommissionen bistås af Forvaltningskomitéen for Korn, der er nedsat i henhold til artikel 25 i forordning (EF) nr. 1784/2003.

2. Når der henvises til dette stykke, anvendes artikel 4 og 7 i afgørelse 1999/468/EF.

Perioden i artikel 4, stk. 3, i afgørelse 1999/468/EF fastsættes til en måned.

Udfærdiget i Bruxelles, den

På Rådets vegne

Formand

>TABELPOSITION>